Ɣas ulamma aselmed n timawit yeččur d uguren, maca yeṭṭef adeg meqqren deg uselmed n tutlayin. Ma nuɣal ɣer uselmed n timawit deg tutlayt n tmaziɣt ad t-id-naf d amaynut ,yesɛan azal, yessishil aselmed d ulmad; maca imi d tutlayt tadersant yemlal-d aṭas n iɛewwiqen, ladɣa deg uselmed-is d tutlayt tis snat I iɛerbawalen.Aselmed-is d win i yuɛren, acku teḥwaǧ tiwtilin yelhan ,ama d allalen ama d akud .Rnu ɣer waya tamsalt n uselmed n timawit deg tmaziɣt dayen ur yettwafreẓenara deg uselmed d wamek i d-yettiliusemres-is ma yella d allal deg tneɣrit i usegzi n temsirin i yellan neɣd iswi n ulmad; seld tasleḍt n tririyin n yimsulɣanneɣ d wayen nuney d tamawin I neddem nufa-d iselmaden-agi ssexdamen timawit d allal I usiweḍ n tmusniwin, maci d iswi n uselmed-is s timmad-is , aya dayen ur nettak ara afud i usennerni n umawal n tutlayt-agi.